Marek Hamšík

Marek Hamšík (* 27. júl 1987, Banská Bystrica) je  bývalý slovenský profesionálny futbalista, ktorý hral na pozícii ofenzívneho záložníka v tureckej najvyššej súťaži za klub Trabzonspor a v roku 2023 sa vrátil  za reprezentáciu za slovenský národný tím, v ktorom bol kapitánom. Do roku 2017 bol vice-kapitánom, počas toho ako bol kapitán Martin Škrtel. V Júni roku 2023 ohlásil koniec futbalovej kariéry.

V roku 2013 ho označil magazín Bloomberg za 8. najlepšieho hráča Európy. Niekoľkokrát patril do najlepšej jedenástky Serie A.

Za Neapol má Marek Hamšík na konte 121 gólov, od legendárneho Diega Maradonu (115) sa odpútal gólom do siete Sampdorie Janov (3:2) v domácom zápase 18. kola talianskej Serie A 2017/2018.

V roku 2017 prijal ponuku byť ambasádorom verejnej zbierky Biela pastelka podporujúcej aktivity a pomoc nevidiacim a slabozrakým ľuďom na Slovensku

Klubová kariéra 
Aj napriek tomu, že Hamšík sa narodil a vyrastal v Banskej Bystrici, nikdy nenastúpil za hlavný miestny klub FK Dukla Banská Bystrica. Ako dorastenec hrával za menej známy klub Jupie Podlavice. V roku 2002 podpísal zmluvu so Slovanom Bratislava. Za A-mužstvo Slovana odohral 6 zápasov, v ktorých strelil jeden gól. Do talianskej Brescie prestúpil v roku 2004 za 500 000 eur ako 17-ročný talent. Prvý zápas za Bresciu odohral v marci 2005 v lige proti Chievo Verona. Neskôr v sezóne skončila Brescia na 19. mieste a zostúpila do Serie B. V sezóne 2005/06 odohral za Bresciu v druhej lige 24. zápasov a Brescia skončila na 10. mieste. V sezóne 2006/07 dokázal streliť 10 gólov v 40 zápasoch.

Prestup do Neapolu 
Hamšík sa napokon rozhodol prestúpiť do talianskeho klubu SSC Neapol. 28. júna 2007 nováčik Serie A oznámil, že s ním podpísal päťročný kontrakt. Prestup stál klub 5,5 miliónov € a prezident klubu De Laurentiis jeho príchod komentoval ako veľký prísľub do budúcnosti.

Jeho prvý štart za Neapol bol v zápase Talianskeho pohára proti Cesene. Neapol tento zápas vyhral , pričom Hamšík prihrával na prvý a sám strelil druhý gól. 16. septembra 2007 strelil v zápase proti UC Sampdoria svoj prvý ligový gól.

Počas zimného prestupového obdobia v sezóne 2007/08 o neho prejavila veľký záujem Chelsea, ktorá ponúkala 16 miliónov €, a Atlético Madrid. Hamšík ale napriek tomu zostáva v Neapole.

V Neapole je veľmi populárny; 18. marca 2010 podpísal so svojím zamestnávateľom novú 5-ročnú zmluvu.

Hamšík absolvoval svoj jubilejný 300. štart za taliansky prvoligový klub na štadióne Giuseppeho Meazzu, kde Neapol remizoval 0:0 s domácim  Interom Miláno. Hamšík nastúpil v 70. min zápasu, 35. kola Serie A 2013/2014. 

V roku 2014 sa stal s Neapolom víťazom Talianskeho pohára. Vo finále, ktoré sa hralo v sobotu 3. mája na Olympijskom štadióne v Ríme, zdolali Fiorentinu 3:1.

Jeho futbalovým vzorom je český reprezentant Pavel Nedvěd.

Hamšík bol taktiež najlepším strelcom v histórii SCC Neapol no 14. Júna 2020 ho o jeden gól predstihol jeho bývalý klubový spoluhráč Belgičan Dries Mertens.

Dalian Yifang 
14. februára 2019 bol oficiálne oznámený jeho prestup z SSC Neapol do čínskeho klubu Dalian Yifang za 20 miliónov €.

Reprezentačná kariéra 
Hamšík reprezentoval Slovensko už v juniorských kategóriach. Hral v kvalifikácii na Majstrovstvá Európy hráčov do 17 rokov a neskôr hráčov do 19 rokov. Bol členom a oporou reprezentácie do 21 rokov.

Za A-mužstvo debutoval v priateľskom zápase 7. februára 2007 proti Poľsku, ktorý skončil 2 – 2. Svoj druhý zápas odohral v kvalifikácií na Majstrovstvá Európy 2008 proti Nemecku. Slovensko tento zápas prehralo 2 – 1 a Hamšík odohral celý zápas. Podľa neho Slovensko prehralo tento dôležitý zápas kvôli vlastným chybám.

Hamšík bol kapitánom Slovenska na Majstrovstvách sveta 2010 v Južnej Afrike. Doviedol Slovensko do osemfinále turnaja.

Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.

Štatistiky 
Klub

K 28 augustu 2020

 Prvý ligový gól: SSC NeapolSampdoria 2:0, 16. 9. 2007
 Prvý ligový hetrik: FC BolognaSSC Neapol 1:7, 4. 2. 2017
 Stý ligový gól: SSC NeapolFC Turín 2:2, 6. 5. 2018
 Prvý gól v čínskej lige: Dalian ProŠanghaj Shenhua 1:0, 26. 5. 2019
 Najviac gólov v jednej sezóne: 12, SSC Neapol, 2009/10 a 2016/17

Reprezentácia

Ocenenia 
Neapol

 Taliansky pohár: 2011 – 12, 2013 – 14
 Taliansky super pohár: 2014 – 15

Trabzonspor

 Turecká liga: 2022

Individuálne

 Futbalista roka: 2009, 2010, 2013, 2014, 2015, 2016, 2017, 2018
 2023 – Rad Ľudovíta Štúra II. triedy za mimoriadne zásluhy o rozvoj SR v oblasti športu, ako aj za mimoriadne šírenie dobrého mena SR v zahraničí

Referencie

Iné projekty

Externé odkazy 
 Marek Hamšík na Sports-info.sk
 Oficiálna webstránka

Slovenskí futbalisti
Hráči ŠK Slovan Bratislava
Hráči Brescia Calcio
Hráči SSC Neapol
Hráči Trabzonspor
Hráči Majstrovstiev sveta vo futbale 2010
Osobnosti z Banskej Bystrice
Hráči Majstrovstiev Európy vo futbale 2016
Držitelia Radu Ľudovíta Štúra II. triedy